title: Odločba Nadzornega organa Efte št. 276/21/COL z dne 8. decembra 2021 o norveški karti regionalne pomoči 2022–2027 (Norveška) [2022/1213]

text:
                  14.7.2022

                  SL

                  Uradni list Evropske unije

                  L 187/37

         ODLOČBA NADZORNEGA ORGANA EFTE št. 276/21/COL
         z dne 8. decembra 2021
         o norveški karti regionalne pomoči 2022–2027 (Norveška) [2022/1213]

         1   POVZETEK

                     (1)

                     Nadzorni organ Efte želi norveške organe obvestiti, da po oceni norveške karte regionalne pomoči za obdobje 2022–2027 meni, da je združljiva z načeli iz Smernic o regionalni državni pomoči (v nadaljnjem besedilu: Smernice) (1).

                     (2)

                     S to odločbo je Nadzorni organ Efte karto regionalne pomoči ocenil v skladu z odstavkom 190 Smernic. Odobrena karta je sestavni del Smernic (2). Karta regionalne pomoči sama po sebi ne vključuje državne pomoči in ne pomeni dovoljenja za dodelitev take pomoči.

                     (3)

                     Nadzorni organ Efte je svojo odločitev utemeljil na naslednjem.

               2   POSTOPEK

                     (4)

                     Nadzorni organ Efte je 1. decembra 2021 z Odločbo št. 269/21/COL sprejel nove smernice. V Smernicah so določeni pogoji, pod katerimi se regionalna pomoč, ki jo je treba priglasiti, lahko šteje za združljivo z delovanjem Sporazuma EGP (3). Določena so tudi merila za opredelitev območij, ki izpolnjujejo pogoje za združljivost v skladu s členom 61(3), točki (a) in (c), Sporazuma EGP (4).

                     (5)

                     V skladu z odstavkom 150 Smernic je treba opredeliti območja, ki jih želijo države Efte, ki so del EGP, na karti regionalne pomoči določiti kot območja „a“ ali „c“. V skladu z odstavkom 189 Smernic bi morala vsaka država Efte, ki je del EGP, Nadzornemu organu Efte priglasiti enotno karto regionalne pomoči, ki se bo uporabljala od 1. januarja 2022 do 31. decembra 2027. Ob upoštevanju tega so norveški organi z dopisom z dne 2. decembra 2021 priglasili norveško karto regionalne pomoči za obdobje 2022–2027 (5).

               3   UPRAVIČENA OBMOČJA, KI SO JIH DOLOČILI NORVEŠKI ORGANI

         3.1   Ozadje

                     (6)

                     Obseg regionalne pomoči, ki je na voljo za obdobje 2022–2027, je za vsako državo Efte, ki je del EGP, določen v Prilogi I k Smernicam. Sredstva, dodeljena Norveški, zajemajo predhodno opredeljena območja „c“ in območja „c“, ki niso predhodno opredeljena.

                     (7)

                     Norveški organi lahko to dodelitev uporabijo za določitev predhodno opredeljenih območij „c“ in območij „c“, ki niso predhodno opredeljena. Načela, ki urejajo tako določitev, so navedena v odstavkih 168 oziroma 169 in odstavku 175 Smernic.

               3.2   Predhodno opredeljena območja „c“

         3.2.1   Uvod

                     (8)

                     V skladu z odstavkom 168 Smernic države Efte, ki so del EGP, lahko kot območja „c“ določijo predhodno opredeljena območja „c“ iz odstavka 166. Ta območja so opredeljena v Prilogi I k Smernicam.

                     (9)

                     Odstavek 169 omogoča prožen pristop, v skladu s katerim je mogoče pod določenimi pogoji kot upravičena določiti redko in zelo redko poseljena območja, ki niso predhodno opredeljena.

                     (10)

                     Norveški organi so v norveški karti regionalne pomoči za obdobje 2014–2020 določili redko poseljena območja. Zelo redko poseljena območja niso bila opredeljena (6). Namesto tega so norveški organi zelo redko poseljena območja določili v okviru sheme pomoči za tekoče poslovanje, ki je bila pogojena z omejitvijo na taka območja (7).

                     (11)

                     Opomba 65 Smernic vsebuje novo specifikacijo, da bi bilo treba na karti regionalne pomoči opredeliti redko poseljena in zelo redko poseljena območja. Na podlagi tega so norveški organi v svojo priglasitev vključili opredelitev določenih zelo redko poseljenih območij, enakovredno tisti, ki je bila prej opravljena v okviru sheme pomoči za tekoče poslovanje.

                     (12)

                     V skladu s tem bo Nadzorni organ Efte najprej ocenil določitev redko poseljenih območij s strani norveških organov. Nato bo ocenil določitev zelo redko poseljenih območij na teh območjih s strani norveških organov. Kot je zahtevano v zadnjem stavku odstavka 169 Smernic, bo Nadzorni organ Efte pri ocenjevanju skladnosti z zgornjo mejo obsega prebivalstva upošteval prebivalstvo na zelo redko in redko poseljenih območjih.

                     (13)

                     Iz opredelitve v odstavku 19(30) Smernic izhaja, da so vsa območja, določena na podlagi odstavka 169, redko poseljena. V skladu s tem bo Nadzorni organ Efte pri ocenjevanju skladnosti z zgornjo mejo obsega prebivalstva prebivalstvo na območjih, ki so redko in zelo redko poseljena, upošteval samo enkrat.

               3.2.2   Redko poseljena območja

         3.2.2.1   Dve v celoti vključeni okrožji

                     (14)

                     V prvem in drugem stavku odstavka 169 Smernic je določeno: „Kot redko poseljena območja naj bi države Efte, ki so del EGP, načeloma opredelile statistične regije na ravni 2 z manj kot 8 prebivalci na km2 ali statistične regije na ravni 3 z manj kot 12,5 prebivalca na km2. Vendar lahko države Efte, ki so del EGP, tako opredelijo tudi dele statističnih regij na ravni 3 z manj kot 12,5 prebivalca na km2 ali druga sosednja območja, ki mejijo na take statistične regije na ravni 3, če imajo tako opredeljena območja manj kot 12,5 prebivalca na km2.“

                     (15)

                     Na Norveškem so statistične regije na ravni 3 sestavljene iz okrožij, statistične regije na ravni 2 pa zajemajo večje regije (8).

                     (16)

                     Vključeni sta celotni Okrožji Troms og Finnmark in Nordland. Na podlagi podatkov z dne 1. januarja 2020 (9) je gostota prebivalstva v teh okrožjih 3,4 oziroma 6,7 prebivalca na km2 (10). Na podlagi istih podatkov o prebivalstvu je na teh območjih 484 546 prebivalcev (11).

               3.2.2.2   Delno vključene regije

                     (17)

                     Drugi stavek odstavka 169 omogoča določitev delov statističnih regij na ravni 3 z manj kot 12,5 prebivalca na km2 ali drugih sosednjih območij, ki mejijo na take statistične regije na ravni 3, če imajo tako opredeljena območja manj kot 12,5 prebivalca na km2. Možnost vključitve sosednjih območij (vključitev z zamenjavo) se tako odraža v možnosti izključitve območij (izključitev z zamenjavo) znotraj statističnih regij na ravni 3 z manj kot 12,5 prebivalca na km2.

                     (18)

                     V skladu s tem se iz karte regionalne pomoči izključijo deli regij Innlandet in Trøndelag na ravni 3, vključijo pa se območja iz drugih regij na ravni 3 (12).

               3.2.2.3   Manjša območja, izključena z zamenjavo

                     (19)

                     V spodnji preglednici 1 so navedena območja v regijah Innlandet in Trøndelag na ravni 3, ki so bila izključena (13):

                        Preglednica 1

                        Manjša območja, izključena z zamenjavo

                                 Regija na ravni 3

                                 Območja (občine)

                                 Gostota prebivalstva

                                 Innlandet

                                 Hamar, Lillehammer, Gjøvik, Ringsaker, Løten, Stange, Elverum, Gran in Østre Toten

                                 34,5

                                 Trøndelag

                                 Trondheim, del Orklanda, ki je bil prej občina Orkdal, Melhus, Skaun, Malvik, Stjørdal in Levanger

                                 83,3

                     (20)

                     Na podlagi podatkov o prebivalstvu z dne 1. januarja 2020 imajo ta območja, ki so bila izključena z zamenjavo, skupaj 504 560 prebivalcev (14).

               3.2.2.4   Manjša območja, vključena z zamenjavo

                     (21)

                     V preglednici 2 je prikazan pregled manjših območij z gostoto prebivalstva manj kot 12,5 prebivalca na km2, ki so bila vključena (15):

                        Preglednica 2

                        Manjša območja, vključena z zamenjavo

                                 Regija na ravni 3

                                 Območja (občine)

                                 Gostota prebivalstva

                                 Viken

                                 Aremark, Marker, Aurskog-Høland, Flå, Nesbyen, Gol, Hemsedal, Ål, Hol, Sigdal, Krødsherad, Flesberg, Rollag in Nore og Uvdal

                                 4,8

                                 Vestfold og Telemark

                                 Notodden, Bamble, Kragerø, Drangedal, Nome, Midt-Telemark, Tinn, Hjartdal, Seljord, Kviteseid, Nissedal, Fyresdal, Tokke in Vinje

                                 6,2

                                 Agder

                                 Del občine Lindesnesa, ki je bil prej Marnardal, del občine Lyngdal, ki je bil prej Audnedal, Risør, Farsund, Flekkefjord, Gjerstad, Vegårshei, Tvedestrand, Åmli, Iveland, Evje og Hornnes, Bygland, Valle, Bykle, Åseral, Hægebostad, Kvinesdal in Sirdal

                                 5,4

                                 Rogaland

                                 Sokndal, Lund, Bjerkreim, Hjelmeland, Suldal in Sauda

                                 4,8

                                 Vestland

                                 Kinn, Etne, Bømlo, Fitjar, Tysnes, Kvinnherad, Ullensvang, Eidfjord, Ulvik, Voss, Kvam, Samnanger, Vaksdal, Modalen, Austrheim, Fedje, Masfjorden, Gulen, Solund, Hyllestad, Høyanger, Vik, Sogndal, Aurland, Lærdal, Årdal, Luster, Askvoll, Fjaler, Sunnfjord, Bremanger, Stad, Gloppen, in Stryn

                                 6,6

                                 Møre og Romsdal

                                 Dela občine Molde, ki sta bila prej občini Nesset in Midsund, deli občine Ålesund, ki so bili prej občini Haram in Sandøy, Vanylven, Sande, Hareid, Ørsta, Stranda, Sykkylven, Vestnes, Rauma, Averøy, Gjemnes, Tingvoll, Sunndal, Surnadal, Smøla, Aure, Volda, Fjord in Hustadvika

                                 9,5

                     (22)

                     Na podlagi podatkov z dne 1. januarja 2020 imajo ta območja, ki so bila zamenjana z vključitvijo, skupaj 528 360 prebivalcev (16).

               3.2.2.5   Ocena prožnega pristopa

                     (23)

                     V odstavku 169 Smernic so določene tri zahteve, ki morajo biti izpolnjene, da se z zamenjavo vključijo manjša območja iz statistične regije na ravni 3, kjer je gostota prebivalstva v tej celotni regiji večja od 12,5 prebivalca na km2.

                     (24)

                     Prvič, ta manjša območja morajo imeti manj kot 12,5 prebivalca na km2.

                     (25)

                     V dosedanji praksi sta gosto prebivalstva za z zamenjavo vključena redko poseljena območja na ravni regije 3 (statistične regije na ravni 3/regije NUTS 3) ocenila tako Nadzorni organ Efte (17) kot Komisija (18). V odstavku 169 ni novega besedila, na podlagi katerega bi bila zahtevana drugačna razlaga. Zato bo Nadzorni organ Efte v okviru novih smernic dovolil enak pristop.

                     (26)

                     Iz podatkov iz preglednice 2 zgoraj izhaja, da je gostota prebivalstva v območjih, vključenih z zamenjavo, manjša od 12,5 prebivalca na km2, če se poda skupna ocena na ravni njihove statistične regije na ravni 3. Zahteva glede gostote prebivalstva je za z zamenjavo vključena območja torej izpolnjena.

                     (27)

                     Drugič, vključena manjša območja morajo biti sosednja območja, ki mejijo na statistične regije na ravni 3 z gostoto prebivalstva manj kot 12,5 prebivalca na km2. Na podlagi meja zadevnih območij, kot je prikazano na grafičnem zemljevidu, priloženem kot Priloga III(a) k tej odločbi, Nadzorni organ Efte ugotavlja, da je ta zahteva izpolnjena.

                     (28)

                     Tretjič, zamenjava ne sme preseči posebne dodelitve obsega upravičenega prebivalstva na območjih „c“ iz odstavka 167 Smernic. V skladu z zadnjim stavkom odstavka 169 Smernic je treba za namene te ocene število prebivalcev na redko in zelo redko poseljenih območjih upoštevati skupaj. Vendar bo, kot je pojasnjeno v odstavku (13), pri ocenjevanju skladnosti z zgornjo mejo obsega prebivalstva prebivalstvo na redko in zelo redko poseljenih območjih upoštevano samo enkrat.

                     (29)

                     V skladu s Prilogo I k Smernicam je posebna dodelitev obsega upravičenega prebivalstva na območjih „c“ za Norveško 25,14 % nacionalnega prebivalstva. Nadzorni organ Efte (19) in Komisija (20) sta v dosedanji praksi pri ocenjevanju skladnosti z zgornjo mejo obsega prebivalstva sprejela uporabo najnovejših nacionalnih podatkov o prebivalstvu. V besedilu odstavka 169 Smernic ni novosti, zaradi katerih ta pristop ne bi bil enako združljiv z novimi smernicami. Zato Nadzorni organ Efte meni, da je uporaba podatkov o prebivalstvu z dne 1. januarja 2020 s strani norveških organov sprejemljiva.

                     (30)

                     Na podlagi podatkov z dne 1. januarja 2020 je na Norveškem 5 368 283 prebivalcev (21). Zato je lahko na določenih zelo redko in redko poseljenih območjih, izračunano na podlagi teh podatkov, največ 1 349 586 prebivalcev.

                     (31)

                     Na določenih redko poseljenih območjih prebiva 1 348 649 prebivalcev (22). To ne presega posebne dodelitve obsega upravičenega prebivalstva na območjih „c“ za Norveško.

               3.2.3   Zelo redko poseljena območja

         3.2.3.1   Številna redko poseljena območja izpolnjujejo pogoje za zelo redko poseljena območja

                     (32)

                     V tem oddelku bo Nadzorni organ Efte ocenil določitev zelo redko poseljenih območij s strani norveških organov. Zaradi geografske lege Norveške in njenega vzorca prebivalstva številna redko poseljena območja izpolnjujejo pogoje za zelo redko poseljena območja in so jih norveški organi določili kot taka.

               3.2.3.2   Vključitev celotne regije severne Norveške

                     (33)

                     V tretjem stavku odstavka 169 Smernic je določeno: „Za zelo redko poseljena območja lahko države Efte, ki so del EGP, opredelijo statistične regije na ravni 2 z manj kot 8 prebivalci na km2 ali druga manjša sosednja območja, ki mejijo na take statistične regije na ravni 2, če imajo ta območja manj kot 8 prebivalcev na km2 in če skupno število prebivalcev na zelo redko in redko poseljenih območjih ne presega posebne dodelitve obsega upravičenega prebivalstva na območjih „c“ iz odstavka 167.“

                     (34)

                     Dve statistični regiji na ravni 2 na Norveškem izpolnjujeta merilo gostote prebivalstva z 8 prebivalci na km2. To sta severna Norveška (23) in Innlandet (24). Regija severna Norveška na ravni 2 ima gostoto prebivalstva 4,5 prebivalca na km2 (25), medtem ko ima regija Innlandet na ravni 2 gostoto prebivalstva 7,5 prebivalca na km2 (26).

                     (35)

                     Norveški organi so celotno severno Norveško, ki je regija na ravni 2, določili kot upravičeno. Zato je treba za namene Smernic vsa območja severne Norveške obravnavati kot zelo redko poseljena območja.

                     (36)

                     Kot je navedeno v odstavku (16) zgoraj, na podlagi podatkov z dne 1. januarja 2020 na teh območjih prebiva 484 546 prebivalcev.

               3.2.3.3   Delna vključitev regije Innlandet

                     (37)

                     Besedilo tretjega stavka odstavka 169 Smernic omogoča določitev manjših sosednjih območij, ki mejijo na navedene statistične regije na ravni 2 in imajo manj kot 8 prebivalcev na km2. Čeprav ni izrecno navedeno, se mora možnost vključitve takih sosednjih območij logično odražati v možnosti izključitve območij znotraj statističnih regij na ravni 2 z manj kot 8 prebivalci na km2. Ta razlaga je tudi v skladu z dosedanjo prakso (27).

                     (38)

                     V skladu s tem so le deli regije Innlandet na ravni 2 določeni kot zelo redko poseljeno območje. V preglednici 3 v nadaljevanju so predstavljena vključena območja regije Innlandet in gostota prebivalstva na tem območju (28):

                        Preglednica 3

                        Vključena območja regije Innlandet

                                 Regija na ravni 2

                                 Območja (občine)

                                 Gostota prebivalstva

                                 Innlandet

                                 Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os, Dovre, Lesja, Skjåk, Lom, Vågå, Nord-Fron, Sel, Sør-Fron, Ringebu, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre in Vang

                                 3,4

                     (39)

                     Na podlagi podatkov o prebivalstvu z dne 1. januarja 2020 je na teh območjih 143 115 prebivalcev (29).

               3.2.3.4   Vključitev delov regije Trøndelag kot manjših sosednjih območij, ki mejijo na severno Norveško

                     (40)

                     Vsa območja, ki mejijo na severno Norveško, so v regiji Trøndelag na ravni 3.

                     (41)

                     V preglednici 4 v nadaljevanju so predstavljena vključena območja regije Trøndelag in gostota prebivalstva na tem območju (30):

                        Preglednica 4

                        Vključena sosednja območja, ki mejijo na severno Norveško

                                 Regija na ravni 3

                                 Območja (občine)

                                 Gostota prebivalstva

                                 Trøndelag

                                 Del občine Steinkjer, ki je bil prej Verran, Namsos, Osen, Snåase-Snåsa, Lierne, Raarvihke-Røyrvik, Namsskogan, Grong, Høylandet, Overhalla, Flatanger, Leka, Inderøy, Indre Fosen, Ørland, Åfjor in Nærøysund

                                 4,1

                     (42)

                     Na teh območjih je 73 683 prebivalcev, izračunano na podlagi podatkov o prebivalstvu z dne 1. januarja 2020 (31).

               3.2.3.5   Vključena so manjša sosednja območja, ki mejijo na Innlandet, v več okrožjih

                     (43)

                     Sosednja območja, ki mejijo na Innlandet, ležijo v regijah Trøndelag, Møre og Romsdal, Vestland, Rogaland, Agder, Vestfold og Telemark in Viken na ravni 3. Ta območja so predstavljena v nadaljevanju v preglednici 5 (32).

                        Preglednica 5

                        Vključena sosednja območja, ki mejijo na regijo Innlandet

                                 Regija na ravni 3

                                 Območja (občine)

                                 Gostota prebivalstva

                                 Trøndelag

                                 Hitra, Frøya, Oppdal, Rennebu, Røros, Holtålen, Tydal, Meråker, Heim, Rindal, deli občine Orkland, ki so bili prej Agdenes in Meldal, ter deli občine Snillfjord

                                 3,6

                                 Møre og Romsdal

                                 Vanylven, Sande, Stranda, Sykkylven, Vestnes, Rauma, Tingvoll, Sunndal, Surnadal, Smøla, Aure, Fjord, del občine Volda, ki je bil prej občina Hornindal, dela občine Molde, ki sta bila prej občini Nesset in Midsund, ter del občine Ålesund, ki je bil prej občina Sandøy

                                 6,3

                                 Vestland

                                 Tysnes, Kvinnherad, Ullensvang, Eidfjord, Ulvik, Modalen, Fedje, Masfjorden, Gulen, Solund, Hyllestad, Høyanger, Vik, Aurland, Lærdal, Årdal, Luster, Askvoll, Fjaler, Bremanger, Stad, Gloppen, Stryn, del občine Voss, ki je bil prej občina Granvin, del občine Kinn, ki je bil prej občina Vågsøy, dela občine Sogndal, ki sta bila prej občini Leikanger in Balestrand, ter deli občine Sunnfjord, ki so bili prej občine Gaular, Jølster in Naustdal

                                 4,7

                                 Rogaland

                                 Hjelmeland, Suldal in Sauda

                                 3,6

                                 Agder

                                 Risør, Gjerstad, Åmli, Evje og Hornnes, Bygland, Valle, Bykle in Åseral

                                 2,9

                                 Vestfold og Telemark

                                 Drangedal, Nome, Tinn, Hjartdal, Seljord, Kviteseid, Nissedal, Fyresdal, Tokke in Vinje

                                 2,9

                                 Viken

                                 Flå, Nesbyen, Gol, Hemsedal, Ål, Hol, Rollag in Nore og Uvdal

                                 3,0

                     (44)

                     Na teh območjih je 301 848 prebivalcev, izračunano na podlagi podatkov o prebivalstvu z dne 1. januarja 2020 (33).

               3.2.3.6   Ocena prožnega pristopa

                     (45)

                     V odstavku 169 Smernic so določene tri zahteve, ki morajo biti izpolnjene za vključitev območij iz statističnih regij na ravni 2 z gostoto prebivalstva več kot 8 prebivalcev na km2 z zamenjavo.

                     (46)

                     Prvič, ta območja morajo imeti manj kot 8 prebivalcev na km2.

                     (47)

                     Kot je ugotovljeno v odstavku (27) zgoraj, sta Nadzorni organ Efte (34) in Komisija (35) predhodno ocenila gostoto prebivalstva za redko poseljena območja, vključena z zamenjavo, skupaj, in sicer glede na zadevno regijo na ravni 3 (statistične regije na ravni 3/regije NUTS 3). Za zelo redko poseljena območja, določena v okviru sheme pomoči za tekoče poslovanje, Nadzorni organ Efte ni ocenil gostote prebivalstva na zadevnih območjih na ravni enote, ki je manjša od ravni 3 (36).

                     (48)

                     V odstavku 169 Smernic ni novega besedila, na podlagi katerega bi se zahtevalo odstopanje od te ustaljene prakse. V skladu s tem bo Nadzorni organ Efte v okviru novih smernic dovolil enak pristop.

                     (49)

                     Iz podatkov iz preglednic 4 in 5 zgoraj izhaja, da je gostota prebivalstva na območjih, vključenih z zamenjavo, manjša od 8 prebivalcev na km2, kadar so območja v isti statistični regiji na ravni 3 ocenjena skupaj. Ker so statistične regije na ravni 3 del večjih regij na ravni 2, to pomeni, da je gostota prebivalstva na območjih, vključenih z zamenjavo, tudi pod pragom 8 prebivalcev na km2, če se oceni na ravni vključenih območij v vsaki regiji na ravni 2.

                     (50)

                     Zahteva glede gostote prebivalstva je za območja, vključena z zamenjavo, torej izpolnjena. Kot je razvidno iz preglednice 3, je zahteva glede gostote prebivalstva izpolnjena tudi za določena območja v regiji Innlandet, ocenjana skupaj.

                     (51)

                     Drugič, območja, vključena z zamenjavo, morajo biti sosednja območja, ki mejijo na statistične regije na ravni 2 z gostoto prebivalstva manj kot 8 prebivalcev na km2. Nadzorni organ Efte na podlagi meja med zadevnimi območji, kot je prikazano na grafičnem zemljevidu, priloženem kot Priloga III(b) k tej odločbi, ugotavlja, da je ta zahteva izpolnjena.

                     (52)

                     Tretjič, zamenjava ne sme preseči posebne dodelitve obsega upravičenega prebivalstva na območjih „c“ iz odstavka 167 Smernic. V skladu z zadnjim stavkom odstavka 169 Smernic je treba prebivalstvo na zelo redko poseljenih območjih za namene te ocene upoštevati skupaj s prebivalstvom območij, ki so le redko poseljena.

                     (53)

                     Na določenih zelo redko poseljenih območjih prebiva 1 003 192 prebivalcev (37). To prebivalstvo je bilo vključeno v oceno skladnosti določitve redko poseljenih območij z zgornjo mejo obsega prebivalstva v odstavku (31) zgoraj. Na tej podlagi Nadzorni organ Efte ugotavlja, da obseg prebivalstva na norveški karti regionalne pomoči ne presega posebne dodelitve obsega upravičenega prebivalstva na območjih „c“ iz odstavka 167 Smernic.

               3.2.4   Sklepne ugotovitve o določitvi predhodno opredeljenih območij „c“

                     (54)

                     Norveški organi so na karti regionalne pomoči za obdobje 2022–2027 določili redko in zelo redko poseljena območja, ki so upravičena do regionalne pomoči. Na podlagi zgornje ocene Nadzorni organ Efte meni, da je bila ta določitev opravljena v skladu s Smernicami.

               3.3   Območja „c“, ki niso predhodno opredeljena

         3.3.1   Uvod

                     (55)

                     V skladu s Prilogo I k Smernicam je posebna porazdodelitev obsega upravičenega prebivalstva na območjih „c“, ki niso predhodno opredeljena, za Norveško 6,87 % nacionalnega prebivalstva. Norveška lahko ta obseg upravičenega prebivalstva uporabi za določitev območij „c“, ki niso predhodno opredeljena, v skladu s pogoji iz odstavka 175 Smernic.

               3.3.2   Vključena območja

                     (56)

                     Območja, ki so jih norveški organi določili kot območja „c“, ki niso predhodno opredeljena, so predstavljena v preglednici 6 v nadaljevanju (38).

                        Preglednica 6

                        Območja „c“, ki niso predhodno opredeljena

                                 Regija na ravni 3

                                 Občine

                                 Prebivalstvo z dne 1. januarja 2020

                                 Rogaland

                                 Utsira in Kvitsøy

                                 715

                                 Møre og Romsdal

                                 Aukra

                                 3 509

                     (57)

                     Na podlagi najnovejših podatkov o prebivalstvu z dne 1. januarja 2020 je torej na območjih „c“, ki niso predhodno opredeljena, 4 224 prebivalcev.

               3.3.3   Ocena

                     (58)

                     V skladu z odstavkom 175(3)(iii) Smernic lahko države Efte, ki so del EGP, za območja „c“, ki niso predhodno opredeljena, določijo otoke z manj kot 5 000 prebivalci.

                     (59)

                     Kot je razvidno iz podatkov iz zgornje preglednice 6 je na vsakem od otokov Utsira, Kvitsøy in Aukra manj kot 5 000 prebivalcev. Pogoj iz odstavka 175(3)(iii) Smernic je torej izpolnjen.

                     (60)

                     Na podlagi podatkov o prebivalstvu iz zgornje preglednice 6 prebivalstvo na teh določenih območjih pomeni 0,08 % celotnega prebivalstva. To je precej pod dodelitvijo obsega upravičenega prebivalstva v višini 6,87 % za Norveško na območjih „c“, ki niso predhodno opredeljena, kot je določeno v Prilogi I k Smernicam.

                     (61)

                     Na podlagi tega Nadzorni organ Efte ugotavlja, da je določitev območij „c“, ki niso predhodno opredeljena, v norveški karti regionalne pomoči za obdobje 2022–2027 v skladu s Smernicami.

               3.4   Pregled območij, ki jih zajema karta regionalne pomoči

                     (62)

                     Seznam območij, vključenih v karto regionalne pomoči, vključno z njihovim statusom zelo redko ali redko poseljenih območij ali območij „c“, ki niso predhodno opredeljena, je priložen kot Priloga I k tej odločbi. V Prilogi II so na voljo podrobnejše informacije o statističnih enotah v občinah, ki so bile pri določanju upravičenih območij razdeljene.

               4   INTENZIVNOST POMOČI

                     (63)

                     Iz odstavka 151 Smernic izhaja, da morajo biti v karti regionalne pomoči navedene tudi največje intenzivnosti pomoči, ki se uporabljajo na upravičenih območjih v obdobju veljavnosti odobrene karte.

                     (64)

                     Največje intenzivnosti pomoči v karti se uporabljajo za regionalno pomoč za naložbe. Največje intenzivnosti pomoči, dovoljene za tako pomoč na podlagi Smernic, so določene v oddelku 7.4 Smernic.

                     (65)

                     Kot je navedeno v preglednici 7 v nadaljevanju, so norveški organi priglasili največjo intenzivnost pomoči za velika podjetja v višini 20 % na predhodno opredeljenih območjih „c“ oziroma 10 % in območjih „c“, ki niso predhodno opredeljena. Te največje intenzivnosti se lahko povečajo za največ 20 odstotnih točk za mala podjetja in največ 10 odstotnih točk za srednja podjetja (39).

                        Preglednica 7

                        Največje intenzivnosti pomoči

                                 Vrsta območja

                                 Največje intenzivnosti pomoči za velika podjetja

                                 Povečanje za srednja podjetja

                                 Povečanje za mala podjetja

                                 Predhodno opredeljena območja „c“

                                 20  %

                                 10  %

                                 20  %

                                 Območja „c“, ki niso predhodno opredeljena

                                 10  %

                                 10  %

                                 20  %

                     (66)

                     V odstavku 182(1) Smernic je v zvezi z največjimi intenzivnostmi pomoči na predhodno opredeljenih območjih „c“ določeno, da intenzivnost pomoči za velika podjetja na redko poseljenih območjih ne sme presegati 20 %. Ker so vsa območja, določena v okviru kvote za predhodno opredeljena območja „c“, redko poseljena, je največja intenzivnost pomoči, ki so jo norveški organi določili za ta območja, v skladu s Smernicami.

                     (67)

                     Povečanja, dovoljena za srednja in mala podjetja na predhodno opredeljenih območjih „c“, so prav tako v skladu s Smernicami. Iz odstavka 186 Smernic izhaja, da se intenzivnosti pomoči lahko povečajo za največ 20 odstotnih točk za mala podjetja oziroma za največ 10 odstotnih točk za srednja podjetja.

                     (68)

                     Kar zadeva največje intenzivnosti pomoči na območjih „c“, ki niso predhodno opredeljena, je v odstavku 182(3) Smernic določeno, da intenzivnost pomoči za velika podjetja na območjih „c“, ki niso predhodno opredeljena ter imajo BDP na prebivalca višji od 100 % povprečja EGP in stopnjo brezposelnosti nižjo od 100 % povprečja EGP, ne sme presegati 10 %. Ker določena območja „c“, ki niso predhodno opredeljena, spadajo v to kategorijo, so norveški organi določili največjo intenzivnost pomoči na 10 %.

                     (69)

                     Področje uporabe odstavka 186 Smernic za povečanje intenzivnosti pomoči za mala in srednja podjetja pa zajema tudi območja „c“, ki niso predhodno opredeljena. Povečanje največje intenzivnosti pomoči na teh območjih, kot je prikazano v preglednici 7 zgoraj, je torej prav tako v skladu s Smernicami.

               5   ČAS TRAJANJA IN PREGLED

                     (70)

                     Norveški organi so v skladu z odstavkom 189 Smernic priglasili enotno karto regionalne pomoči, ki je v veljavi od 1. januarja 2022 do 31. decembra 2027.

                     (71)

                     Iz odstavka 194 Smernic izhaja, da bo vmesni pregled kart regionalne pomoči izveden leta 2023. Nadzorni organ Efte bo podrobnosti o izvedbi tega vmesnega pregleda sporočil do junija 2023.

               6   SKLEP

                     (72)

                     Na podlagi zgornje ocene Nadzorni organ Efte meni, da je norveška karta regionalne pomoči za obdobje 2022–2027 v skladu z načeli, določenimi v Smernicah. Odobrena karta je sestavni del Smernic.

                     (73)

                     Priloge I, II ter III(a) in (b) so sestavni del te odločbe.

                  Za Nadzorni organ Efte

               Bente ANGELL-HANSEN

                  predsednica

                  odgovorna članica kolegija

               Högni S. KRISTJÁNSSON

                  član kolegija

                  Stefan BARRIGA

                  član kolegija

               Melpo-Menie JOSÉPHIDÈS

                  sopodpisana kot direktorica

                  za pravne in izvršilne zadeve

            (1)  Smernice o regionalni državni pomoči so bile sprejete 1. decembra 2021 z Odločbo Nadzornega organa Efte št. 269/21/COL, ki še ni objavljena.

            (2)  Smernice, odstavek 190.

            (3)  Smernice, odstavek 2.

            (4)  Prav tam.

            (5)  Dokumenti št. 1252726, št. 1252724, št. 1252722, št. 1252736, št. 1252734, št. 1252728, št. 12527 in št. 1252732.

            (6)  Odločba Nadzornega organa Efte št. 91/14/COL z dne 26. februarja 2014 o norveški karti regionalne pomoči 2014–2020 (UL L 172, 12.6.2014, str. 52, in Dopolnilo EGP št. 34,12.6.2014, str. 18).

            (7)  Glej odstavke 79 do 81 Odločbe Nadzornega organa Efte št. 225/14/COL z dne 18. junija 2014 o regionalno diferenciranih prispevkih za socialno varnost za obdobje 2014–2020 (UL C 344, 2.10.2014, str. 14, in Dopolnilo EGP št. 55, 2.10.2014, str. 4).

            (8)  Zemljevidi norveških statističnih regij v obliki PDF so na voljo na spletnih straneh Eurostata: https://ec.europa.eu/eurostat/web/nuts/nuts-maps.

            (9)  Norveški organi so za namene priglasitve karte regionalne pomoči uporabili podatke o prebivalstvu z dne 1. januarja 2020. Te podatke je zbral statistični urad Norveške (SSB). Zadevni statistični urad (SSB oz. Statistikkbanken) je zbral tudi podatke o površini zemljišč, ki so prav tako z dne 1. januarja 2020. V nekaterih primerih pa so bili za pridobitev podatkov o nekdanjih občinah, ki so bile razdeljene ali združene, zbrani podatki iz prejšnjih let. To se nanaša zlasti na podatke o površini zemljišč.

            (10)  Priglasitev, str. 3.

            (11)  Preglednica 4 na strani 5 priglasitve.

            (12)  Priglasitev, str. 3 in 4.

            (13)  Preglednica temelji na preglednici 2 na strani 4 priglasitve.

            (14)  Preglednica 1 na strani 3 priglasitve.

            (15)  Preglednica temelji na preglednici 3 na strani 4 priglasitve.

            (16)  Preglednica 1 na strani 3 priglasitve.

            (17)  Glej Odločbo o norveški karti regionalne pomoči 2014–2020, navedeno v opombi 6 zgoraj, odstavek 18.

            (18)  Glej odstavka 7 in 15 Odločbe Komisije z dne 27. marca 2014 o švedski karti regionalne pomoči 2014–2020, SA37985 (2014/N), (UL C 210, 4.7.2014, str. 20).

            (19)  Glej odstavek 9 Odločbe Nadzornega organa Efte št. 170/14/COL z dne 24. aprila 2014 o islandski karti regionalne pomoči 2014–2020 (UL L 201, 10.7.2014, str. 33).

            (20)  Glej Sklep Komisije o švedski karti regionalne pomoči 2014–2020, naveden v opombi 18 zgoraj, v opombi 2, odstavku 10 in odstavkih 13 do 15.

            (21)  Priglasitev, str. 3.

            (22)  Priglasitev, str. 3.

            (23)  Ta regija zajema naslednji statistični regiji na ravni 3: Troms og Finnmark in Nordland.

            (24)  Tudi Innlandet je statistična regija na ravni 3.

            (25)  Preglednica 7a na strani 8 priglasitve.

            (26)  Priglasitev, str. 8.

            (27)  Glej odločbo o regionalno diferenciranih prispevkih za socialno varnost za obdobje 2014–2020, navedeno v opombi 7, odstavki 79 do 81.

            (28)  Preglednica temelji na preglednicah 7b in 8b na straneh 8 in 9 priglasitve.

            (29)  Preglednica 7b na strani 8 priglasitve.

            (30)  Preglednica temelji na preglednicah 7a in 8a na straneh 8 in 9 priglasitve.

            (31)  Preglednica 7a na str. 8 priglasitve.

            (32)  Preglednica temelji na preglednicah 7b in 8b na straneh 8 in 9 priglasitve.

            (33)  Preglednica 7b na strani 8 priglasitve.

            (34)  Glej odločbo o norveški karti regionalne pomoči 2014–2020, navedeno v opombi 6 zgoraj, odstavek 18.

            (35)  Glej odločbo Komisije o švedski karti regionalne pomoči 2014–2020, navedeno v opombi 18 zgoraj, odstavka 7 in 15.

            (36)  Glej odločbo o regionalno diferenciranih prispevkih za socialno varnost za obdobje 2014–2020, navedeno v opombi 7 zgoraj, odstavki 79 do 81.

            (37)  Priglasitev, str. 10.

            (38)  Preglednica temelji na preglednici 9 na strani 11 priglasitve.

            (39)  Preglednica temelji na preglednici 10 na strani 11 priglasitve.

            PRILOGA I
            Pregled območij, zajetih v karto regionalne pomoči
            1   PREDHODNO OPREDELJENA OBMOČJA „C“
            1.1   Zelo redko poseljena območja

                        Regija na ravni 3

                        Občine

                        Troms og Finnmark

                        Tromsø, Harstad-Hárstták, Alta, Vardø, Vadsø, Hammerfest, Kvæfjord, Tjeldsund, Ibestad, Gratangen, Loabák-Lavangen, Bardu, Salangen, Målselv, Sørreisa, Dyrøy, Senja, Balsfjord, Karlsøy, Lyngen, Storfjord-Omasvuotna-Omasvuono, Gáivuotna-Kåfjord-Kaivuono, Skjervøy, Nordreisa, Kvænangen, Guovdageaidnu-Kautokeino, Loppa, Hasvik, Måsøy, Nordkapp, Porsanger-Porsáŋgu-Porsanki, Kárášjohka-Karasjok, Lebesby, Gamvik, Berlevåg, Deatnu-Tana, Unjárga-Nesseby, Båtsfjord in Sør-Varanger

                        Nordland

                        Bodø, Narvik, Bindal, Sømna, Brønnøy, Vega, Vevelstad, Herøy, Alstahaug, Leirfjord, Vefsn, Grane, Hattfjelldal, Dønna, Nesna, Hemnes, Rana, Lurøy, Træna, Rødøy, Meløy, Gildeskål, Beiarn, Saltdal, Fauske-Fuossko, Sørfold, Steigen, Lødingen, Evenes, Røst, Værøy, Flakstad, Vestvågøy, Vågan, Hadsel, Bø, Øksnes, Sortland, Andøy, Moskenes in Hamarøy-Hábmer

                        Trøndelag

                        Del občine Steinkjer, ki je bil prej občina Verran, Namsos, Osen, Snåase-Snåsa, Lierne, Raarvihke-Røyrvik, Namsskogan, Grong, Høylandet, Overhalla, Flatanger, Leka, Inderøy, Indre Fosen, Ørland, Åfjord, Nærøysund, Hitra, Frøya, Oppdal, Rennebu, Røros, Holtålen, Tydal, Meråker, Heim, Rindal ter dela občine Orkland, ki sta bila prej Agdenes in Meldal, ter deli občine Snillfjord

                        Møre og Romsdal

                        Vanylven, Sande, Stranda, Sykkylven, Vestnes, Rauma, Tingvoll, Sunndal, Surnadal, Smøla, Aure, Fjord, del občine Volda, ki je bil prej del občine Hornindal, dela občine Molde, ki sta bila prej Nesset in Midsund, ter del občine Ålesund, ki je bil prej Sandøy

                        Vestland

                        Tysnes, Kvinnherad, Ullensvang, Eidfjord, Ulvik, Modalen, Fedje, Masfjorden, Gulen, Solund, Hyllestad, Høyanger, Vik, Aurland, Lærdal, Årdal, Luster, Askvoll, Fjaler, Bremanger, Stad, Gloppen, Stryn, del občine Voss, ki je bil prej Granvin, del občine Kinn, ki je bil prej Vågsøy, dela občine Sogndal, ki sta bila prej Leikanger in Balestrand, ter deli občine Sunnfjord, ki so bili prej Gaular, Jølster in Naustdal

                        Rogaland

                        Hjelmeland, Suldal in Sauda

                        Agder

                        Risør, Gjerstad, Åmli, Evje og Hornnes, Bygland, Valle, Bykle in Åseral

                        Vestfold og Telemark

                        Drangedal, Nome, Tinn, Hjartdal, Seljord, Kviteseid, Nissedal, Fyresdal, Tokke in Vinje

                        Innlandet

                        Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os, Dovre, Lesja, Skjåk, Lom, Vågå, Nord-Fron, Sel, Sør-Fron, Ringebu, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre in Vang

                        Viken

                        Flå, Nesbyen, Gol, Hemsedal, Ål, Hol, Rollag in Nore og Uvdal

                  1.2   Redko poseljena območja

                        Regija na ravni 3

                        Občine

                        Trøndelag

                        Del občine Steinkjer, ki je bil prej Steinkjer (tj. del, ki ni bil Verran), Midtre Gauldal, Selbu, Frosta in Verdal

                        Møre og Romsdal

                        Del občine Ålesund, ki je bil prej Haram, Hareid, del občine Volda, ki je bil prej Volda (tj. del, ki ni bil Hornindal), Ørsta, Averøy, Gjemnes in Hustadvika

                        Vestland

                        Del občine Voss, ki je bil prej Voss (tj. del, ki ni bil Granvin), del občine Kinn, ki je bil prej Flora, del občine Sogndal, ki je bil prej Sogndal (tj. del, ki ni bil Balestrand in Leikanger), del občine Sunnfjord, ki je bil prej Førde, Etne, Bømlo, Fitjar, Kvam, Samnanger, Vaksdal in Austrheim

                        Rogaland

                        Sokndal, Lund in Bjerkreim

                        Agder

                        Del občine Lindesnes, ki je bil prej Marnardal, del občine Lyngdal, ki je bil prej Audnedal, Farsund, Flekkefjord, Vegårshei, Tvedestrand, Iveland, Hægebostad, Kvinesdal in Sirdal

                        Vestfold og Telemark

                        Notodden, Bamble, Kragerø in Midt-Telemark

                        Innlandet

                        Øyer, Gausdal in Vestre Toten

                        Viken

                        Aremark, Marker, Aurskog-Høland, Sigdal, Krødsherad in Flesberg

                  2   OBMOČJA „C“, KI NISO PREDHODNO OPREDELJENA

                        Regija na ravni 3

                        Občine

                        Rogaland

                        Utsira in Kvitsøy

                        Møre og Romsdal

                        Aukra

            PRILOGA II
            Upravičeni osnovni statistični okoliši (Basic Statistical Units – BSU) v razdeljenih občinah

                        Oznaka občine (LAU)

                        Ime občine

                        Nekdanja občina

                        Oznaka BSU

                        Ime BSU

                        4205

                           Lindesnes

                           Marnardal

                        42051001

                        Øyslebø

                        42051002

                        Skjævesland

                        42051003

                        Birkeland

                        42051004

                        Støa

                        42051005

                        Gangså

                        42051006

                        Finnsdal

                        42051007

                        Tjomsland - Lindland

                        42051008

                        Laudal Nedre

                        42051009

                        Laudal Øvre

                        42051010

                        Tisland

                        42051011

                        Åkset

                        42051012

                        Bruskeland

                        42051013

                        Rydlende

                        42051014

                        Trygsland

                        42051015

                        Stedjan

                        42051016

                        Koland

                        4225

                           Lyngdal

                           Audnedal

                        42250401

                        Brastad

                        42250402

                        Viblemo

                        42250403

                        Konsmo

                        42250404

                        Audnedal

                        42250405

                        Ågedalstø

                        42250406

                        Øydna

                        42250407

                        Byremo

                        42250408

                        Håland - Sveindal

                        4621

                           Voss

                           1234 Granvin

                        46211001

                        Lussand - Kvandal

                        46211002

                        Folkedal

                        46211003

                        Hamre

                        46211004

                        Eide

                        46211005

                        Selland - Kjerland

                        46211006

                        Kyrkjestrandi

                        46211007

                        Seim - Nesheim

                        46211008

                        Spildo

                        46211009

                        Tjoflot

                        46211010

                        Djønno

                        4602

                           Kinn

                           1439 Vågsøy

                        46020401

                        Silda

                        46020402

                        Vedvik

                        46020403

                        Halsør

                        46020404

                        Røysa

                        46020405

                        Raudeberg

                        46020406

                        Kapellneset

                        46020407

                        Refvik

                        46020408

                        Kvalheim

                        46020501

                        Ulvesund

                        46020502

                        Degnepoll

                        46020503

                        Kulen

                        46020504

                        Blålid

                        46020505

                        Skavøypoll

                        46020506

                        Sørpoll

                        46020507

                        Almenning

                        46020601

                        Våge - Oppedal

                        46020602

                        Holvik

                        46020603

                        Sæternes

                        46020604

                        Ellingskaret

                        46020605

                        Skram Øvre

                        46020606

                        Skram Nedre

                        46020607

                        Midtgård Søndre

                        46020608

                        Midtgård Nordre

                        46020609

                        Gotteberg

                        46020610

                        Øyane i Sør

                        4640

                           Sogndal

                           1419 Leikanger

                        46400501

                        Njøs

                        46400502

                        Hermansverk

                        46400503

                        Henjum

                        46400504

                        Leitet

                        46400505

                        Leikanger

                        46400506

                        Hamre - Fosse

                        46400507

                        Grinde

                        46400508

                        Eitorn

                        4640

                           Sogndal

                           1418 Balestrand

                        46400604

                        Vetlefjord

                        46400605

                        Sværefjorden

                        46400606

                        Esefjorden

                        46400607

                        Balestrand

                        46400608

                        Thue

                        46400609

                        Kvamsøy

                        4647

                           Sunnfjord

                           1430 Gaular

                        46470601

                        Øvrebotten

                        46470602

                        Eldal - Mjell

                        46470603

                        Viken

                        46470604

                        Hestadgrend

                        46470605

                        Skudal

                        46470606

                        Senneseth

                        46470607

                        Steien

                        46470608

                        Sande

                        46470609

                        Sygna

                        46470610

                        Lunde

                        46470611

                        Skilbrei - Hjelmeland

                        46470612

                        Lien

                        46470613

                        Kvamme

                        46470614

                        Osen

                        46470615

                        Birkeland

                        46470616

                        Kårstad

                        46470617

                        Hestad

                        4647

                           Sunnfjord

                           1431 Jølster

                        46470401

                        Eikås

                        46470402

                        Langhaugane

                        46470403

                        Hjellbrekke

                        46470404

                        Vassenden Nord

                        46470405

                        Vassenden Sør

                        46470406

                        Sanddal

                        46470407

                        Svidal

                        46470408

                        Ålhus

                        46470501

                        Myklebost

                        46470502

                        Årdal

                        46470503

                        Helgheim

                        46470504

                        Fugle

                        46470505

                        Skei

                        46470506

                        Kjøsnesfjorden

                        46470507

                        Førde

                        46470508

                        Klakegg

                        46470509

                        Veiteberg

                        46470510

                        Åmot

                        4647

                           Sunnfjord

                           1433 Naustdal

                        46470701

                        Kvellestad

                        46470702

                        Vevring

                        46470703

                        Redal

                        46470704

                        Helle

                        46470705

                        Frammarsvik

                        46470706

                        Naustdal Vest

                        46470707

                        Naustdal Aust

                        46470708

                        Åse

                        46470709

                        Horstad Vest

                        46470710

                        Horstad Aust

                        46470711

                        Ullaland Nord

                        46470712

                        Ullaland Sør

                        46470713

                        Fimland

                        1577

                           Volda

                           1444 Hornindal

                        15770601

                        Haugen

                        15770602

                        Kirkhorn

                        15770603

                        Grodås

                        15770605

                        Otterdal

                        15770606

                        Lødemel

                        15770607

                        Rygg

                        15770608

                        Kjøs

                        1506

                           Molde

                           1543 Nesset

                        15060801

                        Ranvik

                        15060802

                        Tjelle

                        15060803

                        Rød

                        15060804

                        Høvik

                        15060805

                        Hammervoll

                        15060806

                        Eidsvåg Sentrum

                        15060807

                        Aasen

                        15060808

                        Stubø

                        15060809

                        Vorpenes

                        15060810

                        Raudsand

                        15060811

                        Bersås

                        15060812

                        Eidsøra

                        15060813

                        Meisalstranda

                        15060814

                        Bugge

                        15060901

                        Myklebostad

                        15060902

                        Nerland

                        15060903

                        Sira

                        15060904

                        Slenes

                        15060905

                        Eikesdal

                        15060906

                        Aursjøen

                           1545 Midsund

                        15061001

                        Søre Midøy

                        15061002

                        Nordre Midøy

                        15061003

                        Midsund Ytre

                        15061004

                        Ugelvik

                        15061005

                        Nerland

                        15061006

                        Raknes

                        15061007

                        Rakvåg

                        15061008

                        Ræstad

                        15061009

                        Nord - Heggdal - Tutra

                        15061010

                        Sør - Heggdal

                        15061011

                        Midsund Indre

                        1507

                           Ålesund

                           1534 Haram

                        15071101

                        Fjørtoft

                        15071102

                        Otterlei

                        15071103

                        Rogne

                        15071104

                        Longva

                        15071105

                        Flem

                        15071106

                        Ulla

                        15071107

                        Austnes

                        15071108

                        Haram

                        15071109

                        Kjerstad

                        15071110

                        Farstad

                        15071201

                        Hurla

                        15071202

                        Alvestad

                        15071203

                        Brattvåg

                        15071204

                        Aksla - Håvik

                        15071301

                        Samfjord

                        15071302

                        Strand

                        15071303

                        Slyngstad

                        15071304

                        Tennfjord

                        15071305

                        Vatne

                        15071306

                        Ulvestad - Vatne

                        15071307

                        Hellestranda

                        15071308

                        Vestrefjord

                        15071401

                        Bjørnøy - Kalvøy

                        15071402

                        Søvik - Gamlem

                        15071403

                        Grytastrand - Hamsund

                           1546 Sandøy

                        15071701

                        Myklebost

                        15071702

                        Røsok

                        15071703

                        Bruvoll - Morsund

                        15071704

                        Steinshamn - Harnes

                        15071705

                        Huse

                        15071706

                        Finnøy

                        15071708

                        Sandøy

                        15071709

                        Ona - Husøy

                        5006

                           Steinkjer

                           Verran

                        50060801

                        Vada

                        50060802

                        Nordberg

                        50060803

                        Kirkreit

                        50060804

                        Bratreit

                        50060805

                        Holdåsen

                        50060806

                        Malmo

                        50060807

                        Fossdalen

                        50060808

                        Ressem

                        50060809

                        Sundbygda

                        50060810

                        Tverås

                        50060811

                        Folladalen - Ystmark

                        50060812

                        Holden - Langvatnet

                        50060901

                        Sela

                        50060902

                        Follafoss Østre

                        50060903

                        Follafoss Vestre - Tua

                        50060904

                        Skjelstad

                        50060905

                        Verrastranda

                        5059

                           Orkland

                           5023 Meldal

                        50590501

                        Midtskog

                        50590502

                        Løvby

                        50590503

                        Løkken Vest

                        50590504

                        Bjørnli

                        50590505

                        Løkken Øst

                        50590601

                        Laksøybygda

                        50590602

                        Drogsetmoen

                        50590603

                        Lo

                        50590604

                        Storås Vest

                        50590605

                        Fossen

                        50590606

                        Syrstad

                        50590607

                        Grefstad

                        50590608

                        Grøta

                        50590609

                        Hilstad

                        50590610

                        Jerpstad

                        50590611

                        Ree

                        50590612

                        Grut

                        50590613

                        Ilfjellet

                        50590614

                        Resdalen

                           5016 Agdenes

                        50590801

                        Selven

                        50590802

                        Lysheim

                        50590803

                        Sletvik

                        50590804

                        Fjorden

                        50590806

                        Leksa

                        50590807

                        Ingdalen

                        50590808

                        Hamna

                        50590809

                        Singstad

                        50590810

                        Sterten

                        50590811

                        Stranda

                           Deli 5012 Snillfjord

                        50590901

                        Aa

                        50590902

                        Vuttudal - Skårild

                        50590904

                        Tannvik

                        50590905

                        Åstfjorden

                        50590906

                        Heggstad

                        50590911

                        Imsterfjorden Indre

                        50590912

                        Moldtun

            PRILOGA III(a) in (b)
            Grafični ponazoritvi upravičenih površin


title: Sklep Komisije (EU) 2022/1229 z dne 11. julija 2022 o spremembi sklepov 2014/312/EU, 2014/391/EU, 2014/763/EU, (EU) 2016/1332 in (EU) 2017/176 v zvezi z obdobjem veljavnosti meril za podelitev znaka EU za okolje ter z njimi povezanih zahtev za ocenjevanje in preverjanje (notificirano pod dokumentarno številko C(2022) 4739) (Besedilo velja za EGP)

text:
                  18.7.2022

                  SL

                  Uradni list Evropske unije

                  L 189/20

         SKLEP KOMISIJE (EU) 2022/1229
         z dne 11. julija 2022
         o spremembi sklepov 2014/312/EU, 2014/391/EU, 2014/763/EU, (EU) 2016/1332 in (EU) 2017/176 v zvezi z obdobjem veljavnosti meril za podelitev znaka EU za okolje ter z njimi povezanih zahtev za ocenjevanje in preverjanje

               (notificirano pod dokumentarno številko C(2022) 4739)

         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
         po posvetovanju z Odborom Evropske unije za znak za okolje,
         ob upoštevanju naslednjega:

                     (1)

                     Uredba (ES) št. 66/2010 določa, da se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu. Za vsako skupino proizvodov se določijo posebna merila za podelitev znaka EU za okolje.

                     (2)

                     Komisija je s Sklepom 2014/312/EU (2) določila merila za podelitev znaka EU za okolje za skupino proizvodov „notranje in zunanje barve in laki“. Navedena merila ter z njimi povezane zahteve za ocenjevanje in preverjanje prenehajo veljati 31. decembra 2022.

                     (3)

                     Komisija je s Sklepom 2014/391/EU (3) določila merila za podelitev znaka EU za okolje za skupino proizvodov „posteljni vložki“. Navedena merila ter z njimi povezane zahteve za ocenjevanje in preverjanje prenehajo veljati 28. julija 2022.

                     (4)

                     Komisija je s Sklepom 2014/763/EU (4) določila merila za podelitev znaka EU za okolje za skupino proizvodov „vpojni higienski proizvodi“. Navedena merila ter z njimi povezane zahteve za ocenjevanje in preverjanje prenehajo veljati 31. decembra 2022.

                     (5)

                     Komisija je s Sklepom (EU) 2016/1332 (5) določila merila za podelitev znaka EU za okolje za skupino proizvodov „pohištvo“. Navedena merila ter z njimi povezane zahteve za ocenjevanje in preverjanje prenehajo veljati 28. julija 2022.

                     (6)

                     Komisija je s Sklepom (EU) 2017/176 (6) določila merila za podelitev znaka EU za okolje za skupino proizvodov „talne obloge na osnovi lesa, plute in bambusa“. Navedena merila ter z njimi povezane zahteve za ocenjevanje in preverjanje prenehajo veljati 26. januarja 2023.

                     (7)

                     V skladu s sklepi preverjanja ustreznosti znaka EU za okolje z dne 30. junija 2017 (7) je Komisija skupaj z Odborom EU za znak za okolje ocenila in potrdila relevantnost navedenih skupin proizvodov za sistem za podeljevanje znaka EU za okolje.

                     (8)

                     Poleg tega Komisija v skladu s sklepi preverjanja ustreznosti znaka EU za okolje z dne 30. junija 2017 skupaj z Odborom EU za znak za okolje uvaja rešitve za izboljšanje sinergij med skupinami proizvodov in povečanje uporabe znaka EU za okolje, vključno z združevanjem tesno povezanih skupin proizvodov, kadar je to primerno, ter zagotavljanjem, da se med postopkom revizije nameni ustrezna pozornost skladnosti med zadevnimi politikami EU, zakonodajo in znanstvenimi dokazi.

                     (9)

                     Komisija za lažji prehod na bolj krožno gospodarstvo preizkuša vključitev metode okoljskega odtisa izdelkov (8) v revizijo meril za podelitev znaka EU za vpojne higienske proizvode ter za notranje in zunanje barve in lake v skladu z Novim akcijskim načrtom za krožno gospodarstvo – Za čistejšo in konkurenčnejšo Evropo (9). Zato je primerno podaljšati veljavnost meril za podelitev znaka EU za okolje iz sklepov 2014/312/EU in 2014/763/EU, da bo Komisija lahko izvedla revizijo meril za notranje in zunanje barve in lake, ko bo industrija zaključila postopek revizije pravil o okoljskem odtisu kategorij izdelkov za dekorativne barve (10), in lahko dokončala trenutno revizijo pravil o vpojnih higienskih proizvodih, ki traja dlje, kot je bilo prvotno načrtovano, z vključitvijo rezultatov študij okoljskega odtisa izdelkov.

                     (10)

                     Iz istega razloga bi bilo treba merila za podelitev znaka EU za okolje za posteljne vložke, pohištvo ter talne obloge na osnovi lesa, plute in bambusa revidirati v skladu z Novim akcijskim načrtom za krožno gospodarstvo – Za čistejšo in konkurenčnejšo Evropo ter povezanimi prihodnjimi zakonodajnimi pobudami. Zato je primerno, da se veljavnost meril za podelitev znaka EU za okolje iz sklepov 2014/391/EU, (EU) 2016/1332 in (EU) 2017/176 podaljša do istega končnega datuma, da bo Komisija lahko revidirala merila za vse tri skupine proizvodov skupaj, v sinergiji s prihodnjimi zakonodajnimi pobudami, ter jih združila, če bo to mogoče.

                     (11)

                     Da se omogoči dovolj časa za dokončanje postopkov revizije za vse skupine proizvodov in da se imetnikom dovoljenj zagotovi tržna kontinuiteta, bi bilo treba obdobje veljavnosti sedanjih meril ter z njimi povezanih zahtev za ocenjevanje in preverjanje podaljšati do 31. decembra 2025 za notranje in zunanje barve in lake, do 31. decembra 2026 za posteljne vložke, do 31. decembra 2023 za vpojne higienske proizvode in do 31. decembra 2026 za pohištvo ter talne obloge na osnovi lesa, plute in bambusa.

                     (12)

                     Zato bi bilo treba sklepe 2014/312/EU, 2014/391/EU, 2014/763/EU, (EU) 2016/1332 in (EU) 2017/176 ustrezno spremeniti.

                     (13)

                     Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

               SPREJELA NASLEDNJI SKLEP:

            Člen 1
            Sprememba Sklepa 2014/312/EU
            Člen 4 Sklepa 2014/312/EU se nadomesti z naslednjim:

                  „Člen 4
                  Merila za podelitev znaka EU za okolje za skupino proizvodov „notranji in zunanji barve in laki“ ter z njimi povezane zahteve za ocenjevanje in preverjanje veljajo do 31. decembra 2025.“

            Člen 2
            Sprememba Sklepa 2014/391/EU
            Člen 4 Sklepa 2014/391/EU se nadomesti z naslednjim:

                  „Člen 4
                  Merila za podelitev znaka EU za okolje za skupino proizvodov „posteljni vložki“ ter z njimi povezane zahteve za ocenjevanje in preverjanje veljajo do 31. decembra 2026.“

            Člen 3
            Sprememba Sklepa 2014/763/EU
            Člen 4 Sklepa 2014/763/EU se nadomesti z naslednjim:

                  „Člen 4
                  Merila za podelitev znaka EU za okolje za skupino proizvodov „vpojni higienski proizvodi“ ter z njimi povezane zahteve za ocenjevanje in preverjanje veljajo do 31. decembra 2023.“

            Člen 4
            Sprememba Sklepa (EU) 2016/1332
            Člen 4 Sklepa (EU) 2016/1332 se nadomesti z naslednjim:

                  „Člen 4
                  Merila za podelitev znaka EU za okolje za skupino proizvodov „pohištvo“ ter z njimi povezane zahteve za ocenjevanje in preverjanje veljajo do 31. decembra 2026.“

            Člen 5
            Sprememba Sklepa (EU) 2017/176
            Člen 4 Sklepa (EU) 2017/176 se nadomesti z naslednjim:

                  „Člen 4
                  Merila za podelitev znaka EU za okolje za skupino proizvodov „pohištvo in talne obloge na osnovi lesa, plute in bambusa“ ter z njimi povezane zahteve za ocenjevanje in preverjanje veljajo do 31. decembra 2026.“

            Člen 6
            Ta sklep je naslovljen na države članice.

            V Bruslju, 11. julija 2022

                  Za Komisijo

               Virginijus SINKEVIČIUS

                  član Komisije

            (1)  UL L 27, 30.1.2010, str. 1.

            (2)  Sklep Komisije 2014/312/EU z dne 28. maja 2014 o določitvi okoljskih meril za podelitev znaka EU za okolje za notranje in zunanje barve in lake (UL L 164, 3.6.2014, str. 45).

            (3)  Sklep Komisije 2014/391/EU z dne 23. junija 2014 o določitvi okoljskih meril za podeljevanje znaka EU za okolje posteljnim vložkom (UL L 184, 25.6.2014, str. 18).

            (4)  Sklep Komisije 2014/763/EU z dne 24. oktobra 2014 o določitvi okoljskih meril za podelitev znaka EU za okolje za vpojne higienske proizvode (UL L 320, 6.11.2014, str. 46).

            (5)  Sklep Komisije (EU) 2016/1332 z dne 28. julija 2016 o določitvi okoljskih meril za podelitev znaka EU za okolje pohištvu (UL L 210, 4.8.2016, str. 100).

            (6)  Sklep Komisije (EU) 2017/176 z dne 25. januarja 2017 o določitvi meril za podelitev znaka EU za okolje za talne obloge na osnovi lesa, plute in bambusa (UL L 28, 2.2.2017, str. 44).

            (7)  Poročilo Komisije Evropskemu parlamentu in Svetu o pregledu izvajanja Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ter Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (COM(2017) 355 final).

            (8)  https://ec.europa.eu/environment/eussd/smgp/policy_footprint.htm

            (9)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Novi akcijski načrt za krožno gospodarstvo – Za čistejšo in konkurenčnejšo Evropo (COM(2020) 98 final).

            (10)  https://ec.europa.eu/environment/eussd/smgp/documents/PEFCR_Decorative%20Paints_Feb%202020.pdf


title: Sklep Sveta (EU) 2019/963 z dne 6. junija 2019 o imenovanju enega namestnika v upravni odbor Evropske agencije za varnost in zdravje pri delu za Francijo

text:
                  13.6.2019

                  SL

                  Uradni list Evropske unije

                  L 156/3

         SKLEP SVETA (EU) 2019/963
         z dne 6. junija 2019
         o imenovanju enega namestnika v upravni odbor Evropske agencije za varnost in zdravje pri delu za Francijo
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/126 Evropskega parlamenta in Sveta z dne 16. januarja 2019 o ustanovitvi Evropske agencije za varnost in zdravje pri delu (EU-OSHA) in razveljavitvi Uredbe Sveta (ES) št. 2062/94 (1) ter zlasti člena 4 Uredbe,
         ob upoštevanju seznamov kandidatov, ki so jih vlade držav članic ter organizacije delavcev in delodajalcev predložile Svetu,
         ob upoštevanju seznamov članov in nadomestnih članov Svetovalnega odbora za varnost in zdravje pri delu,
         ob upoštevanju naslednjega:

                     (1)

                     Svet je s Sklepom z dne 9. aprila 2019 (2) imenoval člane in namestnike upravnega odbora Evropske agencije za varnost in zdravje pri delu za obdobje od 1. aprila 2019 do 31. marca 2023.

                     (2)

                     Organizacija delodajalcev BusinessEurope je za prosto mesto podala predlog za imenovanje za Francijo –

               SPREJEL NASLEDNJI SKLEP:

            Člen 1
            Za namestnika v upravnem odboru Evropske agencije za varnost in zdravje pri delu za obdobje do 31. marca 2023 se imenuje:
            PREDSTAVNIKI ORGANIZACIJ DELODAJALCEV

                        Država

                        Član

                        Namestnik

                        Francija

                        Franck GAMBELLI

            Člen 2
            Svet bo še neimenovane člane in namestnike imenoval pozneje.

            Člen 3
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  UL L 30, 31.1.2019, str. 58.

            (2)  Sklep Sveta z dne 9. aprila 2019 o imenovanju članov in namestnikov upravnega odbora Evropske agencije za varnost in zdravje pri delu (EU-OSHA) (UL C 135, 11.4.2019, str. 7).


title: Sklep Sveta (EU, Euratom) 2019/964 z dne 6. junija 2019 o imenovanju člana Evropskega ekonomsko-socialnega odbora na predlog Republike Avstrije

text:
                  13.6.2019

                  SL

                  Uradni list Evropske unije

                  L 156/4

         SKLEP SVETA (EU, Euratom) 2019/964
         z dne 6. junija 2019
         o imenovanju člana Evropskega ekonomsko-socialnega odbora na predlog Republike Avstrije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga avstrijske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Wolfganga GREIFA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Sophia REISECKER, Leiterin der Abteilung Europa, Konzerne, internationale Beziehungen in der Gewerkschaft der Privatangestellten, Druck, Journalismus, Papier (GPA-djp), se za preostanek mandata, ki se izteče 20. septembra 2020, imenuje za članico Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU, Euratom) 2019/965 z dne 6. junija 2019 o imenovanju člana Evropskega ekonomsko-socialnega odbora na predlog Portugalske republike

text:
                  13.6.2019

                  SL

                  Uradni list Evropske unije

                  L 156/5

         SKLEP SVETA (EU, Euratom) 2019/965
         z dne 6. junija 2019
         o imenovanju člana Evropskega ekonomsko-socialnega odbora na predlog Portugalske republike
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 302 Pogodbe,
         ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju predloga portugalske vlade,
         ob upoštevanju mnenja Evropske komisije,
         ob upoštevanju naslednjega:

                     (1)

                     Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

                     (2)

                     Zaradi konca mandata Mária Davida FERREIRINHE SOARESA se je sprostilo mesto člana Evropskega ekonomsko-socialnega odbora –

               SPREJEL NASLEDNJI SKLEP:

            Člen 1
            Fernando Manuel MAURÍCIO DE CARVALHO, Member of the General Confederation of Portuguese Workers (CGTP-IN), se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.

            Člen 2
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

            (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep Sveta (EU) 2019/967 z dne 6. junija 2019 o imenovanju dveh nadomestnih članov Odbora regij na predlog Velikega vojvodstva Luksemburg

text:
                  13.6.2019

                  SL

                  Uradni list Evropske unije

                  L 156/7

         SKLEP SVETA (EU) 2019/967
         z dne 6. junija 2019
         o imenovanju dveh nadomestnih članov Odbora regij na predlog Velikega vojvodstva Luksemburg
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga luksemburške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Jeff FELLER je 13. julija 2018 s Sklepom Sveta (EU) 2018/1015 (4) kot nadomestni član zamenjal Toma JUNGENA.

                     (2)

                     Zaradi konca mandata Sam TANSON in Jeffa FELLERJA sta se sprostili mesti nadomestnih članov Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za nadomestna člana Odbora regij imenujeta:

                        —

                        Linda GAASCH, conseillère communale de la Ville de Luxembourg,

                        —

                        Carole HARTMANN, conseillère communale de la Ville d'Echternach.

            Člen 2
            Ta sklep začne veljati na dan sprejetja.

            V Luxembourgu, 6. junija 2019

                  Za Svet

                  Predsednica

               A. BIRCHALL

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).

            (4)  Sklep Sveta (EU) 2018/1015 z dne 13. julija 2018 o imenovanju dveh članov in treh nadomestnih članov Odbora regij na predlog Velikega vojvodstva Luksemburg (UL L 181, 18.7.2018, str. 85).


title: Sklep Sveta (EU) 2019/1316 z dne 15. julija 2019 o podpisu, v imenu Evropske unije, Sporazuma med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014)

text:
                  5.8.2019

                  SL

                  Uradni list Evropske unije

                  L 205/10

         SKLEP SVETA (EU) 2019/1316
         z dne 15. julija 2019
         o podpisu, v imenu Evropske unije, Sporazuma med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je na podlagi Uredbe Sveta (ES) št. 617/2009 (1) odprla letno tarifno kvoto za visokokakovostno goveje meso (v nadaljnjem besedilu: tarifna kvota).

                     (2)

                     Svet je 19. oktobra 2018 Komisijo pooblastil, da v imenu Unije začne pogajanja z Združenimi državami Amerike o izvajanju tarifne kvote, vključno z dodelitvijo tarifne kvote posameznim državam, da bi se dosegla dokončna rešitev spora v Svetovni trgovinski organizaciji (STO) v zadevi DS26 (Evropske skupnosti – Ukrepi v zvezi z mesom in mesnimi izdelki (hormoni)). Pogajanja z Združenimi državami so se 27. februarja 2019 uspešno zaključila.

                     (3)

                     19. oktobra 2018 je Svet Komisijo pooblastil, da si, v skladu z veljavnimi pravili STO, kolikor je potrebno in ne da bi s tem ustvaril podlago za kakršno koli obliko nadomestila, prizadeva doseči dogovor z drugimi pomembnimi državami dobaviteljicami, za katere se uporablja tarifna kvota, glede dodelitve tarifne kvote posameznim državam. Druge pomembne države dobaviteljice so podale pisno soglasje z dodelitvijo tarifne kvote posameznim državam.

                     (4)

                     Zato bi bilo treba sporazum podpisati s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma, med Združenimi državami Amerike in Evropsko unijo o dodelitvi Združenim državam deleža tarifne kvote za visokokakovostno goveje meso iz Spremenjenega memoranduma o soglasju glede uvoza govejega mesa živali, ki niso dobivale določenih hormonov za pospeševanje rasti, in glede povečanih dajatev, ki jih Združene države uporabljajo za določene proizvode Evropske unije (2014), se odobri s pridržkom sklenitve navedenega sporazuma (2).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Ta sklep začne veljati na dan sprejetja.

            V Bruslju, 15. julija 2019

                  Za Svet

                  Predsednik

               J. LEPPÄ

            (1)  Uredba Sveta (ES) št. 617/2009 z dne 13. julija 2009 o odprtju avtonomne tarifne kvote za uvoz visokokakovostnega govejega mesa (UL L 182, 15.7.2009, str. 1).

            (2)  Besedilo Sporazuma bo objavljeno skupaj s sklepom o njegovi sklenitvi.


title: Sklep Sveta (EU) 2019/1317 z dne 18. julija 2019 o stališču, ki se v imenu Evropske unije zastopa v Skupnem odboru, ustanovljenem na podlagi Sporazuma o gospodarskem partnerstvu med Evropsko unijo in Japonsko, v zvezi s sprejetjem seznama arbitrov

text:
                  5.8.2019

                  SL

                  Uradni list Evropske unije

                  L 205/12

         SKLEP SVETA (EU) 2019/1317
         z dne 18. julija 2019
         o stališču, ki se v imenu Evropske unije zastopa v Skupnem odboru, ustanovljenem na podlagi Sporazuma o gospodarskem partnerstvu med Evropsko unijo in Japonsko, v zvezi s sprejetjem seznama arbitrov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o gospodarskem partnerstvu med Evropsko unijo in Japonsko (1) (v nadaljnjem besedilu: Sporazum) je Unija sklenila dne 20. decembra 2018 s Sklepom Sveta (EU) 2018/1907 (2) in je začel veljati 1. februarja 2019. V skladu s členom 22.1(4) Sporazuma Skupni odbor zagotovi ustrezno in učinkovito delovanje Sporazuma.

                     (2)

                     Člen 21.9(1) Sporazuma določa, da Skupni odbor na prvem sestanku sestavi seznam vsaj devetih posameznikov, ki so pripravljeni in sposobni opravljati nalogo arbitrov. V skladu s členom 22.2(3) Sporazuma se sklepi Skupnega odbora lahko sprejmejo tudi pisno.

                     (3)

                     Primerno je določiti stališče, ki se v imenu Unije zastopa v Skupnem odboru, saj bo sklep o sestavi seznama arbitrov za Unijo zavezujoč.

                     (4)

                     Stališče Unije v Skupnem odboru bi zato moralo temeljiti na priloženem osnutku sklepa –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v Skupnem odboru, ustanovljenem na podlagi Sporazuma o gospodarskem partnerstvu med Evropsko unijo in Japonsko, v zvezi s sestavo seznama arbitrov, temelji na osnutku sklepa Skupnega odbora, priloženem temu sklepu.

            Člen 2
            Ta sklep začne veljati na dan sprejetja.

            V Bruslju, 18. julija 2019

                  Za Svet

                  Predsednica

               T. TUPPURAINEN

            (1)  UL L 330, 27.12.2018, str. 3.

            (2)  Sklep Sveta (EU) 2018/1907 z dne 20. decembra 2018 o sklenitvi Sporazuma o gospodarskem partnerstvu med Evropsko unijo in Japonsko (UL L 330, 27.12.2018, str. 1).

            OSNUTEK
            SKLEP št. …/2019 SKUPNEGA ODBORA, USTANOVLJENEGA NA PODLAGI SPORAZUMA O GOSPODARSKEM PARTNERSTVU MED EVROPSKO UNIJO IN JAPONSKO
            z dne …
            o sestavi seznama posameznikov, ki so pripravljeni in sposobni opravljati nalogo arbitrov
            SKUPNI ODBOR JE –
            ob upoštevanju Sporazuma o gospodarskem partnerstvu med Evropsko unijo in Japonsko, podpisanega v Tokiu 17. julija 2018, ter zlasti členov 21.9(1) in 22.2(3) Sporazuma –
            SPREJEL NASLEDNJI SKLEP:

               Člen 1
               Seznam posameznikov, ki so pripravljeni in sposobni opravljati nalogo arbitrov, je sestavljen, kot je določeno v Prilogi.

               Člen 2
               Ta sklep začne veljati na dan sprejetja.

               V …,

                     Za Skupni odbor

                     Minister za zunanje zadeve Japonske

                     Predstavnik EU

               PRILOGA

                  Seznam arbitrov iz člena 21.9(1) Sporazuma

               Arbitri, ki jih predlaga Evropska unija

                           1.

                           Pieter Jan KUIJPER

                           2.

                           Laurence BOISSON DE CHAZOURNES

                           3.

                           Giorgio SACERDOTI

                           4.

                           Hélène RUIZ FABRI

                     Arbitri, ki jih predlaga Japonska

                           1.

                           Akio SHIMIZU

                           2.

                           Ichiro ARAKI

                           3.

                           Shotaro OSHIMA

                           4.

                           Kozo KAWAI

                           5.

                           Hironobu SAKAI

                     Predsedniki

                           1.

                           Merit JANOW (Združene države Amerike)

                           2.

                           David UNTERHALTER (Južna Afrika)

                           3.

                           Christian HÄBERLI (Švica)

                           4.

                           Armand DE MESTRAL (Kanada)

                           5.

                           William DAVEY (Združene države Amerike)

                           6.

                           Jennifer A. HILLMAN (Združene države Amerike)